
Mellékletek: vételi ajánlat
E L Ő T E R J E S Z T É S

Sülysáp Város Önkormányzata Képviselő-testületének

2014. április 16-án tartandó munkaterv szerinti ülésére

15. napirendhez

Tárgy: A tervezett szennyvíztisztító útcsatlakozásának kiépítéséhez szükséges területrészek elidegenítése
Tisztelt Képviselő-testület!
Mint talán Önök előtt is ismeretes, részben az iparterületünk, illetve tekintve, hogy főútvonalról van szó a tervezett szennyvíztisztítóhoz egy viszonylag nagyobb útcsatlakozást kell kiépítenie a tisztítómű kivitelezőjének. Ennek megvalósításához azonban az útcsatlakozás két oldalán magántulajdonosoktól, illetve az önkormányzattól egyaránt a Tápiómenti Területfejlesztési Társulásnak (székhelye: 2760, Nagykáta, Egreskátai út 27.; adószáma: 15566173-2-13; képviseli: Kocsi János elnök) területrészeket kell vásárolnia.
Ennek okán a Társulás képviseletében Dr. Boldizsár Balázs ügyvéd ajánlatot tett az alább felsorolt ingatlanrészeknek – a Társulás tulajdonszerzéséhez szükséges jogszabályi feltételektől függő – megvásárlására – a kisajátítási jogszabályok alapján, az ingatlanok per-, teher- (korlátozás-) és igénymentes voltát, továbbá az ingatlanok ingatlan-nyilvántartásban feltüntetett térmértékét alapul véve – négyzetméterenként számított bruttó 300,-Ft, azaz háromszáz forint vételáron. A bruttó ajánlati vételár valamennyi, a hatályos jogszabályok szerint a jogügylet után az eladó által fizetendő adó-, illeték- és járulékterhet magában foglal.
Időközbeni egyeztetést követően az ár 500 Ft/m2 árra nőtt, tekintettel arra, hogy a területek megszerzési ára ennyi volt.
A szóban forgó területek a következők:
· Sülysáp külterület 0406/25 hrsz. alatt telekkönyvezett, 3 ha 8839 m2 alapterületű ingatlanból 394,338 m2 alapterületű ingatlanrésznek megfelelő tulajdoni hányad,

· Sülysáp külterület 0406/26 hrsz., alatt telekkönyvezett, 4097 m2 alapterületű ingatlanból 304,605 m2 alapterületű ingatlanrésznek megfelelő tulajdoni hányad,

· Sülysáp külterület 0406/27 hrsz. alatt telekkönyvezett, 3925 m2 alapterületű ingatlanból 311,21 m2 alapterületű ingatlanrésznek megfelelő tulajdoni hányad,
· Sülysáp külterület 0406/28 hrsz. alatt telekkönyvezett, 3690 m2 alapterületű ingatlanból 182,815 ma alapterületű ingatlanrésznek megfelelő tulajdoni hányad,
· Sülysáp külterület 0406/30 hrsz. alatt telekkönyvezett, 4208 m2 alapterületű ingatlanból 188,887 m2 alapterületű ingatlanrésznek megfelelő tulajdoni hányad,
· Sülysáp külterület 0406/31 hrsz. alatt telekkönyvezett, 2744 m2 alapterületű ingatlanból 166,936 m2 alapterületű ingatlanrésznek megfelelő tulajdoni hányad,
· Sülysáp külterület 0406/32 hrsz. alatt telekkönyvezett, 2568 m2 alapterületű ingatlanból 113,181 m2 alapterületű ingatlanrésznek megfelelő tulajdoni hányad, 
· Sülysáp külterület 0406/33 hrsz. alatt telekkönyvezett, 2392 m2 alapterületű ingatlanból 73,656 m2 alapterületű ingatlanrésznek megfelelő tulajdoni hányad.

Az ajánlattevő tájékoztatott, hogy a Társulás az ajánlatot a kisajátítási jogszabályok szerint, kisajátítási eljárást megelőző ajánlatként teszi meg; és megegyezés (szerződéskötés) hiányában a kisajátítási eljárást jogszabályszerűen megindítja. Amennyiben az ajánlatot önkormányzatunk elfogadja, úgy a szerződéskötésre a tulajdonszerzéséhez szükséges jogszabályi feltételek teljesülésétől számított 30 napon belül kerül sor.

Mindezek alapján javaslom az ajánlat elfogadását, annak kikötésével, hogy a szóban forgó területek állami tulajdonba, illetve a Magyar Közút Nonprofit Zrt. kezelésébe kerüljenek át az útcsatlakozás kialakítását követően.
Kérem a Képviselő-testület szíves döntését az előterjesztésről.
…/2014. (IV. 16.) ÖKT határozati javaslat

Sülysáp Város Önkormányzatának Képviselő-testülete az Mötv. 107. §-ával biztosított jogkörében, valamint 3/2012. (II. 28.) önkormányzati rendelet alapján 

1./ elidegenítésre jelöli ki a következő ingatlanrészeket:

· Sülysáp külterület 0406/25 hrsz. alatt telekkönyvezett, 3 ha 8839 m2 alapterületű ingatlanból 394,338 m2 alapterületű ingatlanrésznek megfelelő tulajdoni hányad,

· Sülysáp külterület 0406/26 hrsz., alatt telekkönyvezett, 4097 m2 alapterületű ingatlanból 304,605 m2 alapterületű ingatlanrésznek megfelelő tulajdoni hányad,

· Sülysáp külterület 0406/27 hrsz. alatt telekkönyvezett, 3925 m2 alapterületű ingatlanból 311,21 m2 alapterületű ingatlanrésznek megfelelő tulajdoni hányad,
· Sülysáp külterület 0406/28 hrsz. alatt telekkönyvezett, 3690 m2 alapterületű ingatlanból 182,815 ma alapterületű ingatlanrésznek megfelelő tulajdoni hányad,
· Sülysáp külterület 0406/30 hrsz. alatt telekkönyvezett, 4208 m2 alapterületű ingatlanból 188,887 m2 alapterületű ingatlanrésznek megfelelő tulajdoni hányad,
· Sülysáp külterület 0406/31 hrsz. alatt telekkönyvezett, 2744 m2 alapterületű ingatlanból 166,936 m2 alapterületű ingatlanrésznek megfelelő tulajdoni hányad,
· Sülysáp külterület 0406/32 hrsz. alatt telekkönyvezett, 2568 m2 alapterületű ingatlanból 113,181 m2 alapterületű ingatlanrésznek megfelelő tulajdoni hányad, 
· Sülysáp külterület 0406/33 hrsz. alatt telekkönyvezett, 2392 m2 alapterületű ingatlanból 73,656 m2 alapterületű ingatlanrésznek megfelelő tulajdoni hányad.

2./ a Tápiómenti Területfejlesztési Társulás (székhelye: 2760, Nagykáta, Egreskátai út 27.; adószáma: 15566173-2-13; képviseli: Kocsi János elnök) kisajátítási eljárást megelőző ajánlatát az ingatlanrészek bruttó 500 Ft/m2, azaz ötszáz forint négyzetméterenkénti áron történő megvásárlására elfogadja,
3./ javasolja, hogy az útcsatlakozás kiépítésével érintett területrészek a Magyar Állam tulajdonába, illetve a Magyar Közút Nonprofit Kft. kezelésébe kerüljenek, tekintettel a 31. sz. fkl. út jogállására,
4./ felkéri és felhatalmazza a polgármestert a szükséges intézkedések megtételére, az adásvételi szerződés megkötésére.
Határidő: 2014. május 20.
Felelős: polgármester
Sülysáp, 2014. április 10.

Horinka László s.k.

polgármester

